E.R.A.

E.R.A. je prvý štúdiový album hip-hopovej skupiny Kontrafakt. Album vyšiel 17. októbra 2004 pod vydavateľstvom Sony Music.

Ako hostia sa na ňom predstavili P13, Orion, Vec, Čistychov, WWO a spevák Dávid Čokoláda. O väčšinu hudobných produkcii sa postaral Anys, po jednom urobil DJ Wich, Molodoy a holandský producent Jordan River Banks.

Prvý videoklip bol urobený k skladbe „E.R.A.“, videoklip mal premiéru 5. októbra 2004.) Klip sa natáčal v Prahe a o jeho realizáciu sa postaral Romeo.

Druhý videoklip k albumu bol na skladby „Pravda bolí/Mulano Stylos“. Klip sa rovnako ako „E.R.A.“ natáčal v Prahe a o realizáciu sa opäť postaral Romeo. V klipe sa objavil aj producent Hajtkovič.

Ďalší klip bol urobený na skladbu „Moji ludia“, o ktorého realizáciu sa postaral Roman Šustek. Klip bol natočený na remix DJa Wicha, ktorý sa neskôr objavil na Rytmusovej výberovke Si zabil. Štvrtý klip bol urobený na live verziu skladby „Nelutujem“.

Album sprevádzalo množstvo mediálne rozoberaných situácii, či už vyjadrenie členov Kontrafaktu v časopise Život ohľadom bonusového skitu, v ktorom sa nachádza paródia na súťaž zvanú "Multimilionár", v ktorom parodovali členovia Kontrafaktu mnohé slovenské popové celebrity alebo kontroverzné vystúpenie na odovzdávaní cien Music Box Awards 2004 (skupina Kontrafakt získala cenu pre najúspešnejšiu slovenskú skupinu), kde skupina v živom vystúpení predviedla skladbu „Piču o mne víš!“ v necenzúrovanej verzii. Ďalším škandálom bol spor medzi Kontrafaktom a vydavateľstvom Brjan Music.Členovia Kontrafaktu nesúhlasili so zaradením ich skladby „E.R.A.“ na výberovku SK Hity 01 a požadovali náhradu nemajetkovej ujmy vo výške troch miliónov korún. Neskôr si vydavateľstvo Brjan Music priznalo chybu a sľúbilo skupine finančné vyrovnanie, ktorého výška nebola zverejnená. Koncom roka 2005 sa šírili nepravdivé informácie o tom, že Kontrafakt opustilo vydavateľstvo Sony Music, no Rytmus situáciu objasnil a Kontrafakt v tom čase iba pozmenil zmluvu so Sony Music.

Album získal platinovú platňu za predaj. Do konca roka 2004 sa z albumu predalo 10 000 kusov.

 Zoznam skladieb 
#		Názov	ProducentHosťDĺžkaPoznámkySample1„Intro“Anys1:422„Mulano Stylos“Anys3:023„E.R.A.“Anys3:504„Piču o mne víš!“Anys3:295„Prvá strana mince...“4:06beatbox: Rytmus6„Pravda bolí“MolodoyP134:40Joe Dassin - A toi7„Skit podjeb ju“0:478„Podjeb hu“ DJ WichDávid Čokoláda4:209„Moji ludia“Anys3:1810„Druhá strana mince“Anys1:24scratch: Anys11„Život je krátky“Anys3:0312„Skit závistlivé kurvy“1:5213„Najstaršia vlastnosť“AnysWWO4:33scratch: Anys14„Príliš vela vecí“Anys4:0815„Keď mám slovo“Jordan River BanksOrion, Vec & Čistychov3:5516„Nelutujem“Anys4:00scratch: Anys17„Toto je len začátek...“10:56obsahuje „Skit multimilionár“

 Rebríčky a ocenenia 
 Umiestnenie v rebríčkoch 
RebríčekNajvyššiapozíciaSK Top 50 albumy2CZ Top 80 albumy54

 Ocenenia 
KrajinaOcenenieSlovenskoPlatinové

 Referencie 

Kategória:Hudobné albumy z 2004
Kategória:Albumy skupiny Kontrafakt
Kategória:Debutové albumy